**Rinnan leesion poisto vakuumiaspiraatiotekniikalla (HA3PT)**

**Kontraindikaatiot ja riskit**

Kontraindikaatiot: INR-arvo ei hoitotasolla. Clopidogrel-lääkitys relatiivinen kontraindikaatio. Lähettävä yksikkö (kir.pkl) selvittää ja arvioi Clopidogrelin tauottamisen mahdollisuuden ja sen perusteella miettii optimaalisen toimenpiteen.

 Puuduteaineallergia

Riskit: Verenohennuslääkitys (Marevan, Pradaxa, Xarelto)

**Esivalmistelut**

Aspirinia/Primaspania ei tarvitse tauottaa.

Jos on Marevanin käyttäjä niin INR-tavoite on mahdollisuuksien mukaan alle 2; kuitenkin alle 2.5, jos Marevan on tauotettu 3 vrk. Marevania käyttävän asiakkaan tulee käydä verikokeissa (INR) joko toimenpidettä edeltävänä päivänä tai viimeistään toimenpidepäivän aamuna.

Omega-3 sisältävien luontaistuotteiden käyttö on keskeytettävä viimeistään viikkoa ennen toimenpidettä.

Tuntia ennen toimenpidettä asiakkaan tulee ottaa kipulääkettä (Paracetamol 500 mg tai 1 g). Jos potilas ei ole ottanut kotona kipulääkettä, voit antaa Paracetamolia 1 g.

Valmistele Atec-biopsialaite käyttökuntoon. Käyttöohjeet löytyvät laitteen sivussa olevasta koukusta. **Varmista oikea neulan koko.**

Tee steriilipöytä.

|  |  |
| --- | --- |
| **Indikaatiot** | Moniammatillisessa meetingissä päätetyt hyvänlaatuiset toimenpiteeseen soveltuvat muutokset |
| **Kontraindikaatiot** | Marevan-potilaan P-INR-arvo ei ole hoitotasolla eli INR yli 2.5PuuduteaineallergiaClopidogrel-lääkitys relatiivinen kontraindikaatio |
| **Esivalmistelut** | Tarkista raskaus ja puuduteaineallergia. Tarkista verenohennuslääke ja omega-3-valmisteet.Tarkista Marevan-potilailta P-INR-arvoTarkista kipulääkitys |
| **Apuvälineet** | Steriili pöytäBiopsiasetti nro 6SuodatinneulaPuuduteneulaImupaperiKlipsimerkkiFormaliinipurkki 1–2 kplHaavansulkuteippiSuojakalvoNäytteenottoneula Atec 9GSteriilejä taitoksiaKylmäpakkausDale-tuki |

**Tutkimuksen kulku**

Potilas selälleen ultraäänipedille. Lääkäri etsii ultraäänellä poistettavan muutoksen. Voidaan ottaa myös mammografiaohjatusti. Hoitaja pesee pistokohdan. Lääkäri puuduttaa alueen ja tekee ihoon viillon veitsen kärjellä. Vakuumineula viedään muutokseen ja se poistetaan. **Kun vakuumineulaa otetaan pois kohteesta, tarkista että Atec-laite on Biopsy-tilassa.** Lopuksi laitetaan klipsimerkki muutosalueelle.

**Jälkihoito ja seuranta**

Toimenpiteen jälkeen pistokohtaa painetaan kylmäpussilla noin 10 minuuttia potilaan levätessä selällään vuoteessa. Jos potilaalla on verenohennuslääkitys, on painettava kauemmin. Painamisen jälkeen haavan päälle laitetaan haavansulkuteipit ja suojakalvo. Laitetaan Dale-tuki ja asiakkaan tulee pitää sitä vuorokauden ajan. Tarvittaessa voi laittaa taitoksia painesidetyyppisesti Dale-tuen sisään. Ohjeistetaan potilasta suullisesti jälkihoidosta ja annetaan kirjalliset jälkihoito-ohjeet mukaan.